Εργατικό Κόμμα (Νορβηγία)

Το Εργατικό Κόμμα (νορβ. Arbeiderpartiet) είναι ένα νορβηγικό σοσιαλδημοκρατικό κόμμα. Είναι το μεγαλύτερο κόμμα της κυβέρνησης της Νορβηγίας, στην οποία συμμετέχουν το Σοσιαλιστικό Αριστερό Κόμμα και το Κόμμα Κέντρου, ενώ ο αρχηγός του Γενς Στόλτενμπεργκ είναι ο τωρινός πρωθυπουργός της χώρας. 

Το κόμμα ήταν μέλος της κομμουνιστικής Κομιντέρν μεταξύ 1919 και 1923. 

Το Εργατικό Κόμμα είναι αφοσιωμένο στην προώθηση των σοσιαλδημοκρατικών ιδεών. Το σύνθημα του κόμματος από τη δεκαετία του 1930 είναι «εργασία για όλους», ενώ στοχεύει στην ανάπτυξη ενός ισχυρού κράτους πρόνοιας που θα χρηματοδοτείται μέσω της φορολογίας. Τα τελευταία 20 χρόνια, το κόμμα έχει συμπεριλάβει στοιχεία της κοινωνικής οικονομίας της αγοράς, επιτρέποντας την ιδιωτικοποίηση κρατικών κεφαλαίων και υπηρεσιών και τη μείωση της προοδευτικότητας του φόρου εισοδήματος, ακολουθώντας το κύμα φιλελευθεροποίησης της οικονομίας. Το κόμμα αυτοχαρακτηρίζεται ως ένα προοδευτικό κόμμα υποστηρίζει τη συνεργασία σε εθνικό και παγκόσμιο επίπεδο. 

Το κόμμα ιδρύθηκε το 1887 και έγινε το μεγαλύτερο κόμμα της χώρας το 1927 και παρέμεινε στη θέση αυτή έκτοτε. Εκείνη τη χρονιά παρουσιάστηκαν διάφορες συγκρούσεις γύρω από το κόμμα ύστερα από την περίοδο 1919-1923, οπότε ήταν και μέλος της Κομιντέρν. Σχημάτισε την πρώτη του κυβέρνηση το 1928 και ηγούνταν όλων των κυβερνήσεων από το 1935 εκτός από 16 χρόνια. Από το 1945 μέχρι το 1961, το κόμμα κατείχε την απόλυτη πλειοψηφία στο Κοινοβούλιο της Νορβηγίας, κάτι που δεν έχει επιτευχθεί από κανένα άλλο κόμμα στην ιστορία της Νορβηγίας. Τη δεκαετία του 1960 και τη δεκαετία του 1970, όμως, το κόμμα έχασε έδαφος από το Σοσιαλιστικό Λαϊκό Κόμμα, ενώ από τα τέλη της δεκαετίας του 1970 έχασε έδαφος και από τη δεξιά, στρέφοντας έτσι το κόμμα προς τα δεξιά υπό την ηγεσία της Γκρο Χάρλεμ Μπρούντλαντ τη δεκαετία του 1980. Το 2001, το κόμμα σημείωσε το χειρότερο αποτέλεσμά του από το 1924, αναγκάζοντάς το να συνεργαστεί και με άλλα κόμματα.

Έδρες σε κοινοβούλια

Παραπομπές 

Νορβηγικά πολιτικά κόμματα
Σοσιαλδημοκρατικά κόμματα